《清波引 题秋浦归帆图》
清代·龚翔麟

溪师摇橹。问因甚、呕哑不住。渚烟汀树。断岑响秋雨。

载酒载诗箧，碧浪湖天容与。故林秪隔重邮，早难忘、剪莼处。

朝朝暮暮。挂凉席、沿镜暗度。杜鹃无语。是谁引归路。

山庄冷泉外，竹织篱门须补。只怕香上情牵，又抛船去。

作者简介：龚翔麟（1658—1733）清代藏书家、文学家。字天石，号蘅圃，又号稼村，晚号田居，浙江仁和（今杭州）人。康熙二十年中顺天乡试乙榜。由工部主事累迁御史，有直声，致仕归。工词，与朱彝尊等合称浙西六家，著有《田居诗稿》、《红藕庄词》。